Donació de sang el 31 d’agost
2025-07-24

Tindre entre 18 i 65 anys, pesar més de 50 quilos i gaudir de bona salut. Aquests són els únics requisits que s’han de complir per a ser donant de sang, element fonamental per al tractament de molts malalts que es troben als hospitals.

Per aquest motiu, des del Centre de Transfusió de Sang de la Comunitat Valenciana fan una crida a la solidaritat dels burjassoters perquè formen part, un mes més de la seua xarxa solidària de donants de sang. El centre estarà en el municipi els dies 17 i 31 d’agost en diferents horaris perquè, aquelles persones que puguen, s’acosten a donar la seua sang.

El dia 17 d’agost estaran al matí en un autobanc ubicat a la Plaça de la Concòrdia, de 9.30 a 13.30 hores i, a la vesprada, de 17.00 a 21.00 hores el punt d’extracció serà l’Ajuntament de Burjassot. El dia 31 d’agost estaran en horari de vesprada, concretament de 17.00 a 20.30 hores en el Centre Social d’Ausiàs March.

Des del Centre de Transfusió recorden que les dones poden donar sang tres vegades a l’any mentre que els homes poden fer-ho quatre vegades.